
545400 SIGHIŞOARA

Str. Muzeului nr. 7, Tel./Fax. 0265-771278

           H O T Ă RÂ R E A   NR.  21

                   din 28 februarie 2013
    privind aprobarea statului de funcţii şi modificarea  organigramei Spitalului Municipal Sighişoara 
Consiliul Local al Municipiului Sighişoara, întrunit în şedinţă ordinară;

            Luând act de proiectul de hotarare şi referatul de aprobare al Primarului municipiului, în calitate de iniţiator, înregistrat cu nr. 3560/14.02.2013, calitate conferita de prevederile art.33 din Legea nr.393/2004 privind Statutul aleşilor locali, cu modificările şi completările ulterioare, coroborat cu prevederile art.45, alin.(6) din Legea nr.215/2001, legea administraţiei publice locale, republicată, cu modificările şi completările ulterioare;

            Având în vedere prevederile Legii nr. 95/2006, privind reforma în sănătate, cu modificările şi completările ulterioare, Legii nr. 284/2010 privind salarizarea unitară a personalului plătit din fonduri publice, Ordinului Ministrului Sănătăţii Publice nr. 1224/2010, privind aprobarea normativelor de personal pentru asistenţa medicală spitalicească, precum şi pentru modificarea şi completarea Ordinului ministrului sănătăţii publice nr. 1.778/2006 privind aprobarea normativelor de personal, O.M.S. nr. 1706/2007 privind conducerea şi organizarea unităţilor şi compartimentelor de primire a urgenţelor, cu modificările şi completările ulterioare, O.M.S. nr. 1500/2009 privind aprobarea Regulamentului de organizare şi funcţionare a secţiilor şi compartimentelor de anestezie şi terapie intensivă din unităţile sanitare, cu modificările şi completările ulterioare, O.M.S. nr. 375/2006 privind înfiinţarea, organizarea şi funcţionarea centrelor de sănătate mintală, O.M.S.P. nr. 916/2006 privind aprobarea Normelor de supraveghere, prevenire şi control al infecţiilor nosocomiale în unităţile sanitare, cu modificările şi completările ulterioare;

Văzând Hotărârea Consiliului Local Sighişoara nr. 130/20.12.2012, prin care a fost aprobată Organigrama Spitalului Municipal Sighişoara;
Având în vedere Raportul de specialitate al Managerului Interimar al Spitalului Municipal Sighişoara nr. 383/13.02.2013, înregistrat la Municipiul Sighişoara la nr. 3519/14.02.2013, prin care  se propune aprobarea Statului de funcţii şi modificarea Organigramei Spitalului Municipal Sighişoara în sensul că, faţă de organigrama aprobată prin H.C.L. nr. 130/20.12.2012, se solicită următoarea modificare: ,,Comp. tehnic”, să fie redenumit, prin înlocuire cu sintagma ,,Comp.Tehnic/Muncitori”, îndeplinindu-se prevederile legale;

Având în vedere avizele favorabile ale tuturor comisiilor pe domenii de specialitate;

 În baza art. 36 alin (2) lit. a), alin (3) lit. b), alin (9), art. 45 alin. (1) şi  a art. 115 alin. (1) lit. b) din Legea nr. 215/2001, Legea Administraţiei Publice Locale, republicată, cu modificările şi completările ulterioare,
H O T Ă R Ă Ş T E:


Art.1. Se aprobă Statul de funcţii al Spitalului Municipal Sighişoara, conform anexei nr. 1, care face parte integrantă din prezenta hotărâre.

Art.2. Se aprobă modificarea Organigramei Spitalului Municipal Sighişoara, organigramă aprobată prin  H.C.L. nr. 130/20.12.2012, conform anexei nr. 2, care face parte integrantă din prezenta hotărâre.

Art.3. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Comitetul Director al Spitalului Municipal Sighişoara şi Managerul Interimar al Spitalului Municipal Sighişoara.

Art.4. Prin grija d-nei Anca Fleşariu,  secretar al Municipiului Sighişoara, prezenta hotărâre va fi comunicată în termenul prevăzut de lege, Primarului municipiului Sighişoara, Prefectului judeţului Mureş şi se va aduce la cunoştinţă publică prin publicarea pe pagina de Internet la adresa www.sighisoara.org.ro.

PREŞEDINTE DE ŞEDINŢĂ,


Adrian Burlacu       

        Contrasemnează/Avizat pentru legalitate

SECRETAR,








                Anca Fleşariu

Prezenta s-a difuzat astfel :

1 ex. dos. hotărâri ;

1 ex. dos. şedinţă ;

1 ex. Instituţia Prefectului-Judeţul Mureş ;

1 ex. Primar ;

1 ex. Viceprimar ;

1 ex. Secretar;

1 ex. Comitetul director al Spitalului municipal ;

1 ex. Managerul Spitalului municipal

8 ex. AF/FM

